open-index/open-wikipedia-markdown huggingface dataset:
חזון אלוהי (סרט)

**חזון אלוהי** (ברוסית: **Глаз Божий**) הוא סרטו התיעודי של לאוניד פרפיונוב במלאת 100 שנה למוזיאון פושקין. 

הסרט הופק על ידי אולפן "Namedni" בהשתתפות הקרן של המוזיאון הממלכתי לאמנויות יפות על שם פושקין ובמימון האוליגרך דמיטרי ריבולובלב. שידור הבכורה התקיים ב-31 במאי 2012 בערוץ הראשון.
## עלילה
זהו סרט דוקומנטרי בן שני חלקים המוקדש לתולדות מוזיאון פושקין. סצנות היסטוריות נפרדות שוחזרו על ידי שחקנים מפורסמים. 

## שחקנים ודמויות
* ליאוניד פרפיונוב - מגיש
* אולג טבקוב - איוואן צבטייב
* יבגני מירונוב - ניקולאי השני
* מיכאיל אפרמוב - סוחר האמנות אלכס
* ולדימיר זייצב - סרגיי שצ'וקין
* סרגיי וסילייב - איוואן מורוזוב
* גיום פרוצנקו - אנרי מאטיס
* פטר נאליץ' - פבלו פיקאסו (פרק 1)
* ולרי מגדיאש - אמבריז וולארד (פרק 1), ליאוניד ברז'נייב
* רומן קוזנצ'נקו - רומן קליין
* ולדימיר פוזנר - פבלו פיקאסו (פרק 2)
* איגור קוואשה - איליה ארנבורג
* ולדימיר אטוש - מארק שאגאל
* טטיאנה יאקובנקו - יקטרינה פורצבה
* ולרי גרומוביקוב - אלכסנדר גרסימוב
* ואדים פומרנצב - קלימנט וורושילוב

## הפקה
הסרט הוכרז בתוכנית "אורגנט בערב" ב-30 במאי 2012. את פבלו פיקאסו בסרט גילמו שני אנשים: בפרק הראשון - המוזיקאי פיטר נאליץ', בשני - עיתונאי הטלוויזיה ולדימיר פוזנר. 

## קישורים חיצוניים

* "חזון אלוהי" באתר של ליאוניד פרפיונוב 
* "חזון אלוהי" בפרופיל LiveJournal של לאוניד פרפיונוב
* "חזון אלוהי" באתר הערוץ הראשון
* חזון אלוהי.  פרק 1 בערוץ היוטיוב של לאוניד פרפיונוב
* חזון אלוהי.  פרק 2 בערוץ היוטיוב של לאוניד פרפיונוב

## הערות שוליים

קטגוריה:סרטי טלוויזיה רוסיים
קטגוריה:סרטי הערוץ הראשון ברוסיה
קטגוריה:סרטים תיעודיים רוסיים
קטגוריה:מוזיאון פושקין
קטגוריה:סרטי 2012
אהרון בינה

הרב **אהרון בינה** (נולד בה'תש"ח, 1948) הוא ראש ישיבת נתיב אריה בעיר העתיקה המיועדת לתלמידים מארצות הברית.

## ביוגרפיה
נולד בכפר הראה לרב אריה בינה ראש ישיבת נתיב מאיר, ולרחל אסתר לבית אפלגרד. הסנדק שלו היה הרב שאול ישראלי.

למד בישיבת פוניבז' בבני ברק כעשר שנים. לדבריו למד שם ולא בישיבה תיכונית, בעקבות הבטחת אביו לרב אליעזר יהודה פינקל, ובהשפעת הרב זלמן רוטברג. בין החברותות שלו היה הרב אליעזר כהנמן, לימים נשיא הישיבה. את רבו בישיבת פוניבז' לצעירים, הרב מיכל יהודה ליפקוביץ, הוא מחשיב לאחד מרבותיו העיקריים.

נישא למלכה מיליקובסקי מבולטימור, לאחר החתונה למד כשנה בישיבה יוניברסיטי בארצות הברית, והוא תלמידו של הרב יוסף דב סולובייצ'יק. לאחר מכן חזר לארץ ישראל, שם החל בלימודי הרבנות וקיבל סמיכה לרבנות מהרבנים הראשיים הרב עובדיה יוסף והרב איסר יהודה אונטרמן, וכן שירת בצה"ל בדרגת סרן.

בשנת 1974 החל לכהן כר"מ בישיבת הכותל ועסק בעיקר בתוכנית לבני חו"ל, עד עזיבתו בשנת 2002. בסמוך לעזיבתו עם חלק מאברכיה הוותיקים של הישיבה וראש הכולל הרב יעקב כ"ץ, בשנת 2003, הקים את ישיבת "נתיב אריה" לתלמידים מחו"ל, והוא עומד בראשה.

הרב אהרן בינה שימש גם כמנהל קרן הצדקה בישראל של המיליארדר איירה רנרט. מקורב לרבנים דוד חי אבוחצירא ונתן בוקובזה.

## משפחתו
נשוי לרבנית מלכה בינה מייסדת מדרשת מת"ן, ומחלוצות מהפכת לימוד התורה לנשים. הזוג מתגורר ברובע היהודי בירושלים ולהם חמישה ילדים, בנו הבכור משה, היה עורך דין ונפטר ממחלה בהושענא רבה ה'תשפ"ב. בניו הרבנים חנן וצבי, מלמדים אף הם בישיבת "נתיב אריה". בתם, חיה בינה-כץ היא מנכ"לית מת"ן ורעייתו של יעקב כץ.

## הערות שוליים

קטגוריה:רבנים אורתודוקסים
קטגוריה:ראשי ישיבה
קטגוריה:בוגרי ישיבת פוניבז'
קטגוריה:בוגרי ישיבה יוניברסיטי
קטגוריה:ישראלים שנולדו ב-1948
ססילי אוטרופ לודוויג

**ססילי אוטרופ לודוויג** (בדנית: **Cecilie Uttrup Ludwig**; נולדה ב-23 באוגוסט 1995) היא רוכבת אופני כביש דנית בקבוצת קניון//סראם-זונדרקריפטו. לודוויג היא אלופת דנמרק בנגד השעון בשנים 2016–2018 וסגנית אלופת העולם בנגד השעון עד גיל 19 בשנת 2012.

## ביוגרפיה
לודוויג נולדה בעיירת פרדריקסברג בדנמרק.

בשנת 2012, השתתפה לודוויג באליפות העולם עד גיל 19 שנערכה בואלקנבורג, במקצה נגד השעון זכתה במדליית הכסף, 35 שניות אחרי זוכת מדליית הזהב אלינור בארקר הבריטית. במקצה הכביש, סיימה לודוויג שמינית.

ב-2013 השתתפה שוב באותה התחרות, שהתקיימה הפעם בפירנצה. היא סיימה במקום ה-12 במקצה נגד השעון ובמקום הי16 במקצה הכביש.

ב-2014 ו-2015 רכבה בקבוצת Rytger הדנית. בעונת 2016 עברה ל-Team BMS BIRN, גם היא דנית. היא ניצחה במדי הקבוצה את טור דה פמינין בצ'כיה ושני קטעים במרוץ. היא ניצחה גם את קטגוריית ההרים ב-Gracia Orlova (גם המרוץ הזה נערך בצ'כיה) ובטור של נורווגיה. לודוויג ניצחה את דירוג הרוכבת הצעירה ב-Auensteiner - Radsporttage וביולי ניצחה לראשונה את אליפות דנמרק בנגד השעון, מקדימה את טרין שמידט ב-1:05 דקות ואת קמילה סופה ואלין ב-1:18 דקות. בספטמבר סיימה תשיעית באליפות אירופה, 12 שניות אחרי אנה ואן דר ברחן המנצחת.

ב-2017 עברה לקבוצת סרוולו–ביגלה הגרמנית. היא ניצחה את מרוץ הקטעים סטמנה ולנסיה ולאחר מכן סיימה שלישית בסטראדה ביאנקה. היא סיימה שביעית ב-Emakumeen XXX. Bira בספרד, שלישית ב-La Classique Morbihan וחמישית ב-Grand Prix de Plumelec-Morbihan Dames בצרפת. לאחר מכן התחרתה בטור של בריטניה וסיימה שמינית. היא שמרה על תוארה את כאלופת דנמרק כנגד השעון לאחר שניצחה את המרוץ, והתחרתה בג'ירו רוסה לראשונה. לודוויג ניצחה את דירוג הרוכבת הצעירה במרוץ וסיימה במקום ה-16 כללי. היא זכתה במדליית כסף באליפות אירופה בנגד השעון עד גיל 23, לאחר שהגיעה 4 שניות אחרי דנית אחרת, פרנילי מאת'יסן. היא סיימה שנייה בג'ירו טוסקנה וניצחה את דירוג הרוכבת הצעירה במרוץ. באליפות העולם, זכתה במדליית ארד יחד עם סרוולו–ביגלה בנגד השעון לקבוצות וסיימה במקום ה-10 במקצה האישי בנגד השעון, 1:34 דקות אחרי אנמיק ואן פלוטן.

את 2018 פתחה שוב בסטמנה ולנסיה, אך לא שחזרה את הישגה משנה שעברה וסיימה רביעית. היא סיימה שביעית בטרופאו אלפרדו בינדה וניצחה את אליפות דנמרק בנגד השעון בפעם השלישית ברציפות, במקצה הכביש באליפות דנמרק, סיימה עשירית. היא התחרתה שוב בג'ירו רוסה וסיימה במקום השישי הכללי, 10:38 דקות אחרי אנמיק ואן פלוטן. לאחר מכן סיימה רביעית במרוץ החד יומי "La Course by Le Tour de France".

ב-2019, רשמה לודוויג עונת קלאסיקות מוצלחת, כשסיימה כמעט בכל המרוצים בעשירייה הראשונה, אך לא הצליחה לנצח אף אחד מהמרוצים כשסיימה שלישית חמישית בסטראדה ביאנקה ושלישית ברונדה ון פלנדרן, אחרי המנצחת מרתה בסטיאנלי ואנמיק ואן פלוטן. לאחר מכן סיימה שישית במרוץ אמסטל גולד, שמינית בלה פלש ואלון ועשירית בלייז'–בסטון–לייז'. היא ניצחה את המרוץ החד יומי - Grand Prix de Plumelec-Morbihan Dames וסיימה רביעית בטור דה ברטאן. היא סיימה במקום ה-14 בג'ירו רוסה במקום השלישי ב-"La Course Be Tour de France", אחרי מריאנה ווס המנצחת ולאה קירצ'מן. בטור של סקוטלנד, ניצחה לודוויג את קטגוריית ההרים.

ב-2020, עברה לודוויג לקבוצת FDJ Nouvelle-Aquitaine הצרפתית שהפכה ב-2023 ל-FDJ - SUEZ.

## קישורים חיצוניים

## הערות שוליים

קטגוריה:רוכבי אופניים דנים
קטגוריה:רוכבות אופניים באולימפיאדת טוקיו (2020)
קטגוריה:ספורטאיות דניות
קטגוריה:דניות שנולדו ב-1995
קטגוריה:רוכבי אופניים דנים באולימפיאדת טוקיו (2020)
מוסקבה מדיה

**מוסקבה מדיה** (ברוסית: **Москва Медиа**) הוא ארגון של עיריית מוסקבה, המאחד את כלל נכסי התקשורת של עיריית מוסקבה. נוצר בשנת 2011 ומאגד תחנות רדיו, עיתון, סוכנות ידיעות, ערוצי טלוויזיה ואתר אינטרנט.
## היסטוריה
הקמת החברה החלה באוגוסט 2011 ביוזמת ראש עיריית מוסקבה סרגיי סוביאנין בעקבות רפורמות רחבות היקף שהנהיג. במסגרת הרפורמות הללו, אולפני הטלוויזיה המחוזית נסגרו. ב-5 בספטמבר 2011 הפך ערוץ הטלוויזיה "סטוליצה", שהיה לאמצעי התקשורת הראשון בעיר באחזקתו של איגור שסטאקוב באותה תקופה, לערוץ המידע הפועל 24 שעות ביממה בשם "מוסקבה 24". ערוץ הטלוויזיה "אמון", שהצטרף לחברת ההחזקות החדשה, עבר גם מיתוג מחדש ונודע בכינוי "מוסקבה. אמון". כחלק מההחזקות הושקה תחנת הרדיו בשפה האנגלית בשם "מוסקבה FM" (בתדר 105.2 FM).

כדי לבצע את השינויים הללו, עיריית מוסקבה רכשה בחזרה 35% ממניות חברת הטלוויזיה העירונית TV Stolitsa וכ-65% ממניות Radio Center Concern מחברת Bonaventure ובכך איחדה 100% ממניות החברה. תחנת הרדיו הציבורית, אשר בנוסף לתחנת "מדברת מוסקבה" היה חלק מקונצרן מרכז הרדיו, פורקה.

## נכסי מדיה מרכזיים

* **ערוץ הטלוויזיה "מוסקבה 24" (Москва 24).** ערוץ טלוויזיה פדרלי אינפורמטיבי הפועל מסביב לשעון. נוצר על ידי עיריית מוסקבה ביוזמת ראש עיריית מוסקבה סרגיי סוביאנין ונשיא רוסיה ולדימיר פוטין. המטרה העיקרית של הערוץ היא ליידע את הצופים על המצב במוסקבה - מאירועי עיר ועד מידע על תנועה ותחזיות מזג אוויר באזורים שונים במוסקבה ודיווחים חדשותיים. אתר האינטרנט של הערוץ, M24.RU, כולל מידע על חיי המטרופולין לרבות חדשות, סרטונים וגלריית תמונות.
* **ערוץ "מוסקבה. אמון" (Москва. Доверие).** ערוץ טלוויזיה בידורי במוסקבה. המטרה העיקרית של הערוץ היא הרצון לעזור לצופה להסתגל למציאויות חדשות ומתמרק בתוכניות שנועדו לשפר את איכות החיים.
* **תחנת הרדיו "מוסקבה FM".** תחנת רדיו למידע ובידור. משדרת בדרך כלל עלוני חדשות קצרים (כל 30 דקות) וכן שידורים חיים אינטראקטיביים. המוזיקה המשודרת של תחנת הרדיו מלאה ביצירות של מוזיקה אמריקאית ובריטית, שיצאה לא לפני 2007. בימי חול השידור המוזיקלי נעדר ומושמע לרוב בסופי שבוע.
* **תחנת הרדיו "רדיו מוסקבה" (Радио Москвы).** תחנת מידע ומוזיקה לדור המבוגר. מתמקד בשידור קלאסיקה סובייטית ועולמית, בעיקר מוזיקה.
* **תחנת הרדיו קפיטל FM.** תחנת רדיו ממוסקבה המשדרת מידע ומוזיקה בשפה האנגלית. הוא משדר ב-105.3 FM החל מ-1 בדצמבר 2015 ומחליף את רדיו מוסקבה FM בתדר זה.
* **סוכנות הידיעות העירונית "מוסקבה".** פרויקט חדשות המהווה דיווח ידיעות וחדשות ומתפקדת כסוכנות ידיעות עירונית. מגוון האירועים שמכסה הסוכנות כולל אירועים וחדשות בקנה מידה עירוני, כמו גם סיפורים מקומיים שמעניינים את תושבי האזורים הספציפיים. המוצרים העיקריים הם עדכוני חדשות, תצלומים וסרטונים. בנוסף, לסוכנות ארכיון משלה. ביצירת תוכן הסוכנות עושה שימוש בטכנולוגיות וציוד מודרניים, המאפשרים למסור מידע לצרכן במהירות וביעילות.
* **סטודיו "קול".** מעבדת תדמית ומרכז הכשרה.
* **מוסקבה בערב.** עיתון ומגזין חדשות שנוסד בשנת 1923 ומאז 2011 פועל בחסות "מוסקבה מדיה".

## קישורים חיצוניים

* 
* 
* 
* 
* 

## הערות שוליים

*
ארגון צופי קוריאה

**ארגון צופי קוריאה** הוא הארגון הלאומי של תנועת הצופים בדרום קוריאה.

תנועת הצופים הוקמה בקוריאה בשנת 1922 כשהייתה תחת שלטון יפני, ושלחה נציגים לתחרות הצופים הראשונה של המזרח הרחוק בבייג'ינג בשנת 1924. עם זאת, נאסר על תנועת הצופים לפעול על ידי שלטונות הכיבוש משנת 1937 עד 15 באוגוסט 1945.  תנועת הצופים הייתה קיימת בכל אזורי חצי האי הקוריאני לפני מלחמת קוריאה בשנת 1950. ארגון הצופים העולמי הכיר בארגון צופי קוריאה בשנת 1953. כמות החניכים של צופי קוריאה בשנת 2011 הייתה 201,455 צופים רשומים.

ד"ר קים יונג-וו, צופה הנמר הראשון ושר ההגנה של קוריאה לשעבר, זכה באות זאב הארד, בשנת 1975.

## היסטוריה
### צופים במהלך השלטון היפני
רשויות צבא יפניות לא עודדו בעקביות את תנועת הצופים בשטחים הכבושים. *ב*מקרים שבהם התנאים המקומיים היו נוחים, הרשויות היו מתירות פעילות צופית מקומית או אישור לצופים היפנים להוביל פעילות צופית בסגנון יפני (*Shōnendan)*, ולעיתים אף הפכו פעילות זו לחובה. מצד שני, במקום בו התנאים לא היו נוחים, והיה חשש כי החניכים יטפחו רגשות אנטי-יפניים באמצעות צופיות, הרשויות היו אוסרות זאת לחלוטין. רשויות הכיבוש היפניות אסרו כל פעילות צופית בין השנים 1937 עד 1945. 

## תוכנית חינוכית
"צופה הנמר" הוא האות הגבוה ביותר שניתן לקבל בתנועת הצופים של קוריאה.

תוכנית ענפה של צופי אוויר מאוד פופולרית בקוריאה.

מוטו הצופים הוא , מבוטא *jun bi*, *הכנה* בקוריאנית.

רשמית עלי הכותרת החיצוניים העגולים של סמל פלר-דה-ליס הסגול מבוססים על הטאגוק, המסמל תקווה לאיחוד חצי האי הקוריאני. ראש טיגריס המסמל גבורה מופיע גם הוא בסמל צופי קוריאה.

### מועצות
צופי קוריאה מפעילים 21 מועצות, 18 גאוגרפיות, 3 דתיות, ומועצה לאומית לצוות ועובדי מטה התנועה.

## אירועים עולמיים ואזוריים
במהלך השנים, צופי קוריאה אירחו מספר רב של אירועים עולמיים ואזוריים:
* ג'מבורי הצופים העולמי ה-17, 1991
* ג'מבורי צופי אסיה-פסיפיק ה-17, 1996
* פורום הנוער האזורי באסיה פסיפיק, 1996
* הג'מבורי ה-21 של אסיה-פסיפיק / הג'מבורי הארצי ה-10 של קוריאה, 2000
* סמינר אסיה-פסיפיק לתוכנית לנוער, 2000
* International Patrol Jamboree, 2002
* סמינר אזורי של צופי אסיה-פסיפיק בנושא יחסי ציבור, תקשוב ושיווק, 2003
* ג'מבורי הצופים העולמי ה-25, סמנג'אום, 2023

## צופים בצפון קוריאה
שמאל|ממוזער| דגל צבא הבנים חוסון 
צפון קוריאה חלקה היסטוריה משותפת של הצופים עם דרום קוריאה עד 1950, אך כיום היא אחת מארבע המדינות העצמאיות היחידות בעולם שאין בהן צופים. צפון קוריאה הקימה במקום זאת את חיל החלוץ הצעיר תחת איגוד הילדים הקוריאני .

## קישורים חיצוניים
* 

## הערות שוליים

קוריאה
קטגוריה:קוריאה הדרומית: ארגונים
ריטה רמי המופע המשותף 2021

**ריטה רמי המופע המשותף 2021** הוא סיבוב הופעות של הזמרים ריטה ורמי קלינשטיין שהתקיים ברחבי ישראל. המופע עלה ב-10 ביוני 2021 והסתיים ב-10 במרץ 2022 וכלל 20 הופעות. סיבוב ההופעות כלל מגוון להיטים מקריירות הסולו שלהם.

## רקע
ממוזער|הכרזה המקורית של המופע שנדחה משנת 2020|250px
בשנת 2001 יצא הזוג, ריטה ורמי קלינשטיין לסיבוב הופעות משותף שנמשך עד שנת 2003, סיבוב ההופעות נמשך כשלוש שנים וכלל כ-300 הופעות שהתקיימו בישראל ובארצות הברית. המופע זכה להצלחה ואף תועד על אלבום הופעה שגם זכה להצלחה ונמכר בלמעלה מ-150,000 עותקים.

על סיבוב ההופעות המשותף לקיץ 2020 נודע ב-14 בפברואר 2020. ומכירת הכרטיסים החלה ב-4 במרץ 2020.

במקור המופע תוכנן לעלות ב-25 ביוני 2020 בזאפה לייב פארק ראשון לציון, אך נדחה ל-6 באוגוסט 2020 בבריכת הסולטן בירושלים, בשל הגבלת התקהלות בתקופת מגפת הקורונה. ההופעות הראשונות שתוכננו לעלות בחודש יוני בזאפה לייב פארק ראשון לציון, נדחו לחודש אוגוסט.

ב-29 ביוני 2020 נודע על דחייה נוספת של סיבוב ההופעות, עקב החזרת ההגבלות על התקהלות על ידי הממשלה בתקופת מגפת הקורונה.

על סיבוב ההופעות המשותף לשנת 2021 נודע ב-3 במאי 2021. ומכירת הכרטיסים החלה ב-5 במאי 2021.

## רשימת השירים
זוהי רשימה חלקית של השירים שבוצעו בהופעה:
* בוא
* אש
* ימי התום
* תפוחים ותמרים
* עד שתעזוב
* כל מה שתרצי
* עטוף ברחמים
* על הגשר הישן
* נוצה ברוח
* צעיר לנצח
* שביל הבריחה
* אני חיה לי מיום ליום
* עניין של זמן
* רדיו / בגידה

## נגנים

## תאריכי הופעות

### הופעות שבוטלו

## קישורים חיצוניים
* 

## הערות שוליים

קטגוריה:סיבובי הופעות מ-2021
קטגוריה:סיבובי הופעות מ-2022
קטגוריה:סיבובי הופעות של ריטה
קטגוריה:סיבובי הופעות משותפים
קטגוריה:סיבובי הופעות בישראל
קטגוריה:סיבובי הופעות שנדחו בעקבות מגפת הקורונה
ויליאם לסצ'ר

**ויליאם "ביל" לסצ'ר** (באנגלית: **William K. Lescher**) הוא קצין בדימוס בדרגת אדמירל בצי ארצות הברית, בתפקידו האחרון כיהן כסגן ראש המבצעים הימיים.
## ביוגרפיה
לסצ'ר גדל בהיילנד פארק שבאילינוי. ב-1980 הוא סיים לימודיו באקדמיה הימית של ארצות הברית עם תואר בהנדסת מערכות והתגייס לצי. הוא סיים קורס טיס בהצטיינות והוכשר כטייס מסוקים.

שירת כטייס מסוקים בטייסת 36 ובטייסת 44 של הצי, והשתתף במשימות במזרח התיכון. הוא שימש טייס ניסוי של מסוקי סיהוק UH-60B והיה הראשון לשגר טילים מונחים ממסוק ימי של הצי.

באפריל 1998 מונה למפקד טייסת 48 של הצי, טייסת מסוקים נגד-צוללות והוביל אותה במבצע שועל המדבר לתקיפת מטרות בעיראק בדצמבר 1998 ובמבצע כוח מאוחד להפצצת הרפובליקה הפדרלית של יוגוסלביה. הוא סיים את תפקידו ביולי 1999. לאחר מכן שימש סגן מפקד שולת המוקשים "USS Inchon", פיקד על טייסת 40, טייסת אנטי צוללות של הצי, ועל כנף המסוקים הימיים של הצי האטלנטי. בנוסף מילא תפקידי מטה שונים, בהם במחלקת התקציבים והתכנון של הצי ובמחלקת הצי של ארצות הברית.

בדרגות אדמירל פיקד על קבוצת התקיפה החמישית וכוח המשימה 51/59 בבחריין, שכלל את אוניית הסער האמפיבית "USS Iwo Jima", את אוניית הבסיס הצף "USS Ponce" וכוחות חיל הנחתים, ללוחמה נגד טרור בגזרת פיקוד מרכז של ארצות הברית. ב-2017 מונה לראש אגף שילוב יכולות ומשאבים במטה הצי.

במאי 2020 הועלה לדרגת אדמירל ומונה לסגן ראש המבצעים הימיים. שירת בתפקיד עד פרישתו בספטמבר 2022.

מאוקטובר 2018 ועד פרישתו לסצ'ר נשא בתואר "Old Goat", כבוגר האקדמיה הימית הוותיק ביותר שנמצא בשירות פעיל.

לסצ'ר בעל תואר שני בהנדסת אווירונאוטיקה מבית הספר של הצי ללימודים מתקדמים, ותואר שני במנהל עסקים מאוניברסיטת הרווארד.

## קישורים חיצוניים

* ביוגרפיה באתר הצי

## הערות שוליים

קטגוריה:אדמירלים בצי ארצות הברית
קטגוריה:מעוטרי מדליית השירות המצוין של הצי
קטגוריה:אמריקאים מעוטרי אות לגיון ההצטיינות
קטגוריה:מפקדי הצי החמישי של ארצות הברית
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:בוגרי האקדמיה הימית של ארצות הברית
קטגוריה:בוגרי בית הספר לטייסי ניסוי של הצי האמריקאי
קטגוריה:בוגרי בית הספר של הצי ללימודים מתקדמים
קטגוריה:בוגרי בית הספר לעסקים של הרווארד
קטגוריה:אמריקאים שנולדו ב-1958
מרסל ריס

**מרסל ריס** (בהונגרית: **Riesz Marcell,** גיור, 16 בנובמבר 1886 – לונד, 4 בספטמבר 1969) היה מתמטיקאי הונגרי-יהודי, פרופסור באוניברסיטה, אחיו הצעיר של המתמטיקאי פרידיש ריס. מרסל ריס ידוע בעבודתו על שיטות סיכומיות, בתורת הפוטנציאל (חלק מהפונקציות הרמוניות) וחלקים אחרים של אנליזה מתמטית, בתורת המספרים, במשוואות דיפרנציאליות חלקיות ובאלגברה של קליפורד . את רוב חייו בילה בשוודיה בעיר לונד.

## ביוגרפיה
נולד בעיר גיור שב (כיום בהונגריה). אחיו היה פרידיש ריס, מתמטיקאי בעל שם עולמי. את הדוקטורט סיים בהנחית ליפוט פייר באוניברסיטת בודפשט. בהזמנתו של גוסטה מיטג-לפלר עבר לשוודיה בשנת 1911. מ-1911 עד 1925 לימד באוניברסיטת סטוקהולם. בשנים 1926–1952 היה פרופסור באוניברסיטת לונד. הוא בילה עשר שנים באוניברסיטאות בארצות הברית לאחר פרישתו. הוא שב ללונד בשנת 1962 ונפטר שם בשנת 1969. בשנת 1936 נבחר כחבר האקדמיה המלכותית השוודית למדעים.

## עבודתו
כסטודנט של ליפוט פייר בבודפשט עסק מרסל ריס בסדרות טריגונומטריות:
: \frac{a_0}{2} + \sum_{n=1}^\infty \left\{ a_n \cos (nx) + b_n \sin(nx) \right\}.\, 

על פי אחת התוצאות אם
: \sum_{n=1}^\infty \frac{n^2} 
ואם ליבת (או גרעין) פייר (במתמטיקה, ליבת פייר הוא ליבת סיכום המשמש לבטא את האפקט של סיכום צ'זארו על טור פורייה. זו ליבה לא שלילית, המולידה זהות משוערת) מתקרבות לאפס, אז כל an ו-bn שווים לאפס.

בין התוצאות שמתקבלות בשיטות הסיכום של סדרות טריגונומטריות כוללות הכללה של משפט פייר על צ'זארו - אמצעי סדר שרירותי. הוא גם עסק בסיכום קווי החזקה וסדרות דריכילה, והיה מחבר משותף של ספר על סדרות דריכילה .

בשנת 1916 הציג ריס את נוסחת האינטרפולציה של ריס לפולינומים טריגונומטריים, שבעזרתם יכול היה לספק הוכחה חדשה לאי שוויון ברנשטיין.

הוא הציג גם את פונקציית ריס: ריס (x) והוכיח כי השערת רימן שקולה ל:

ריס (x) = O (x e ), כאשר x → ∞ עבור כל e> 1/4.

יחד עם אחיו הוכיח טענה שנודעה מאז *כ"*משפט האחים ריס".

## שיטות האנליזה הפונקציונלית
בשנות ה-20 של המאה ה-20 השתמש ריס בשיטות אנליזה פונקציונלית בעבודות האנליזה שלו. בשנות העשרים המוקדמות עסק בבעיית המומנט , בגישת תורת האופרטורים, המוכיחה את המשפט הרחב של ריס (שהקדימה את משפט האן-בנך שדומה לו מאוד*).*

בהמשך המציא משפט אינטרפולציה כדי להראות כי התמרת הילברט היא אופרטור ליניארי חסום LP. משפט האינטרפולציה הוכלל על ידי תלמידו, אולוף תורין, ומכונה כיום "משפט ריס-תורין".

ללא קשר לאנדריי קולמוגורוב, גם הוא מצא את מצב הקומפקטיות של מה שמכונה קריטריון הקומפקטיות של קולמוגורוב-ריס ב-LP.

## מחקרים שונים במתמטיקה
לאחר 1930 החל להתעניין בתורת הפוטנציאל ובתיאורית המשוואות הדיפרנציאליות החלקיות. הוא השתמש במה שמכונה "פוטנציאלים כלליים", הכללות אינטגרל רימן-ליוביל. ריס המציא את פוטנציאל ריס, שהוא הכללה של אינטגרל רימן-ליוביל ליותר מממד אחד.

בשנות הארבעים והחמישים עבד ריס על אלגברות קליפורד. הערות ההרצאה שלו משנת 1958, שהגרסה המלאה שלה לא פורסמה עד 1993, הם, לדברי הפיזיקאי דייוויד הסטנס, "התנעת *הלידה מחדש*" של אלגברות קליפורד.

עם תלמידיו קלדוקטורט בסטוקהולם נמנו הארלד קרמיר, איינאר קרל היל. בלונד הנחה ריס את אוטו פרוסטמן, לארס הרמנדר ואולוף תורין.

## פרסומים

* 
* 
* 


## קישורים חיצוניים

* לקסיקון ביוגרפי הונגרי. מרסל ריס

## הערות שוליים

קטגוריה:מתמטיקאים יהודים הונגרים
קטגוריה:מתמטיקאים שוודים
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה לשוודיה
קטגוריה:גיור (עיר): אישים
קטגוריה:הונגרים שנולדו ב-1886
קטגוריה:הונגרים שנפטרו ב-1969
פשיטה לכפר יאבס

**הפשיטה לכפר יאבס**, אשר כונתה גם מבצע "**אסותא 12**", הייתה פעולה שביצעה סיירת גולני יחד עם כוחות נוספים במסגרת פעילות מתמשכת לפגיעה בארגוני המחבלים שפעלו משטח ירדן כנגד ישראל. הכפר יאבס שוכן על צלע ואדי יאבס וחלק מהחוקרים מזהים את מיקומה של יבש גלעד המקראית בקרבת ואדי יאבס. המבצע נערך בליל יום ראשון, 8 במאי והסתיים בבוקר 9 במאי 1969.

## רקע
כפר יאבס, כשני קילומטרים מזרחית לנהר הירדן, מול טירת צבי שבעמק בית שאן, היה אחד הכפרים הגדולים במערב הגלעד. היו בו אלפי תושבים והוא שימש בסיס להתקפות בלתי פוסקות מצד המחבלים הפלסטינים שהפעילו מרגמות וכלי נשק אחרים לעבר ישראל. פעולות תגובה של צה"ל ואש ארטילרית גרמו לרוב התושבים לנטוש אותו והכפר הפך לתחנת מעבר למחבלים לפני צאתם להתקפות בשטח ישראל.

## כוחות ומשימות
כוח המשימה חולק לשישה כוחות משנה:
*כוח מבצע של הסיירת בפיקודו של סרן אורי שגיא.
* שתי חסימות צפוניות בפיקודו של יעקב (יענקל'ה) גרינבוים - אמצעי החסימה כללו פח הצתה, שרשרת מוקשים ודוקרנים, וכן כוח אש שכלל שני מאגים, ררנ"ט ובזוקה 82.
* חסימה דרומית בפיקודו של צביקה פולג (פרקש) הייתה מורכבת מלוחמי הפלוגה המסייעת של גדוד 12.
*כוח אבטחה וארגון חציית הירדן.
* חפ"ק בפיקודו של ברוך גורודיש מפקד גדוד 12 של גולני.

## מהלך הפעולה
הכוח הפושט נשא איתו מטענים כבדים של חומרי נפץ. לאחר חציית הירדן התפצלו מן הכוח החסימות הדרומית והצפונית והכוח המרכזי המשיך לעבר הכפר ואדי יאבס. הכפר עצמו ננטש לפני הפעולה והכוח לא נתקל בכל התנגדות. לאחר פריסת המטענים פוצצו הבתים בשני שלבים. תוך כדי הכנת המטענים לפיצוץ, התקרב לעבר החסימה הצפונית ג'יפ, אשר כפי שהסתבר בדיעבד ישבו בו שלושה מחבלים. על אף האש העזה אשר נפתחה לעבר הג'יפ, ולמרות הנקר בגלגליו, שנבע מעלייתו על מסמרי החבלה והדוקרנים שהכוח הניח על הדרך, הצליח הגיפ להמשיך בתנועה, בשלב זה, התרומם אחד הלוחמים וירה ררנ"ט מטווח של כ-50 מטר לתוך הג'יפ וחיסל את יושביו. הלוחם אשר ירה את הררנ"ט היה  אשר נהרג יותר מאוחר ב-15 ביוני 1975 בפיגוע בכפר יובל שם גם נהרגו אשתו שמחה וגיסו, נחמיה יוסף חי.

## תוצאות
פוצצו 12 בתים בכפר יאבס, נהרגו שלושה פלסטינים (על פי דיווח של הסורים, היו אלו אנשי א-סאעקה) כולל מפקד הגזרה של המחבלים והושמד הרכב בו נסעו.

## לקריאה נוספת
* מירב הלפרין, **טורפי הלילה - סיפורה של סיירת גולני**, עריכה: דב איכנולד, מירב הלפרין, ידיעות אחרונות ספרי חמד, 2018, עמ' 55, ISBN 978-965-564-596-5
* אורי שגיא, **[[אורות בערפל]]**, עריכה: רמי טל, תל אביב: ידיעות אחרונות ספרי חמד, 1998, עמ' 90, ISBN 965-448-356-4
*זאב דרורי, **אש בקווים: מלחמת ההתשה בחזית המזרחית 1967–1970**, הוצאת מודן, 2012, עמ' 232–233

## הערות שוליים

קטגוריה:חטיבת גולני: קרבות ומבצעים
קטגוריה:מבצעי צה"ל במלחמת ההתשה
קטגוריה:מבצעי צה"ל ללחימה בטרור
קטגוריה:פשיטות צה"ל בירדן
קטגוריה:מלחמת ההתשה בבקעת הירדן
קטגוריה:1969 בישראל
דיטמאר רוזנטל

**דיטמר אליאשביץ' רוזנטל** (ברוסית: **Дитмар Эльяшевич Розенталь**; 24 בפברואר 1900, לודז' – 29 ביולי 1994, מוסקבה) היה בלשן רוסי ממוצא יהודי, מחברם של עשרות ספרי לימוד בשפה הרוסית, שלא הייתה שפת אימו.

דיטמאר רוזנטל נולד למשפחה יהודית בלודז' שאז הייתה בשליטה של האימפריה הרוסית. לאחר פרוץ מלחמת העולם הראשונה, נדדה המשפחה מזרחה, עד שבסוף,  בשנת 1916 התיישבה במוסקבה. בשנת 1918 רוזנטל סיים את לימודיו באוניברסיטת מוסקבה וקיבל תואר באיטלקית.

בשנות ה-20 של המאה ה-20 הוא היה מורה בבית הספר. בשנת 1940 דיטמאר רוזנטל החל ללמד באוניברסיטת מוסקבה ובשנת 1962 התמנה לפרופסור. במהלך שנים רבות הוא היה מנחה של קבוצת השתלמויות לקרייני טלוויזיה ורדיו הסובייטית.

דיטמאר רוזנטל יצר כמה מילונים רוסיים-איטלקיים וגם תרגם את יצירותיהם של סופרים איטלקים לרוסית. כמו כן הוא פרסם מעל ל-100 ספרי לימוד לשפה רוסית.

נפטר ב-29 ביולי 1994 ונקבר בבית העלמין ווסטריאקובסקויה.

קטגוריה:מדענים יהודים סובייטים
קטגוריה:פילולוגים סובייטים
קטגוריה:מתרגמים לרוסית
קטגוריה:מתרגמים מאיטלקית
קטגוריה:יהודים פולנים
קטגוריה:בלשנים ולשונאים רוסים
קטגוריה:סגל אוניברסיטת מוסקבה
קטגוריה:בוגרי אוניברסיטת מוסקבה
קטגוריה:ילידי 1899
קטגוריה:רוסים שנפטרו ב-1994
הרי בוש

**הרי בוש** (באנגלית: **Bush Mountains**) הם רכס הרים סלעיים בהרי המלכה מוד, בחוף דופק, שבאנטארקטיקה.

## גאוגרפיה

הרכס ממוקם בראשיהם של קרחון רמזי וקרחון קוסקו.

הרי בוש משתרעים מהר וייר שממערב להרים ועד רמת אנדרסון המשקיפה על קרחון שאקלטון ממזרח להרים.

שיא גובהו של רכס ההרים - בכיפת האסקי שגובה 3,580 מטרים מעל פני הים.

הגובה הממוצע של ההרים 1,219 מטרים מעל פני הים.

### אתרים ברכס
ברכס מצויים האתרים הבאים:

רמת אנדרסון, כתף מקינטייר, רכס סליבן, הר בויד, הר וייר, הר קרומי, קרחון מינקיי, קרחון קוסקו וקרחון רמזי.
## היסטוריה
### גילוי ומיפוי ההרים

ההרים התגלו, וצולמו לראשונה, ממרחק, על ידי משלחת בירד לאנטארקטיקה במהלך כמה טיסות להרי המלכה מייד בנובמבר 1929.

ההרים מופו בהתבסס על תצלומי אוויר שצולמו על ידי השירות האנטארקטי של ארצות הברית (בשנים 1939–1941), על ידי צי ארצות הברית, במהלך מבצע קפיצה לגובה בעונת המחקר (הקיץ האנטארקטי) 1946–1947), ובמהלך מבצע קיפאון עמוק (מבצע דיפ פריז) של צי ארצות הברית (בין השנים 1956–1963).

### מקור השם

שמם של ההרים ניתן להם על ידי הוועדה המייעצת לשמות אנטארקטיים, בעקבות בקשתו של אדמירל ריצ'רד בירד.

ההרים נקראו על שמו של ג'יימס י. בוש (James I. Bush), שהיה פטרון של משלחת החקר האנטארקטית של בירד, בין השנים 1988–1930.

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA145&lpg=PA145&dq=%22Bush+Mountains%22&source=bl&ots=PEsrlTsg-x&sig=ACfU3U0uScLoM-z5JlFNp9nNvl1iuFuT-w&hl=en&sa=X&ved=2ahUKEwixw8D5ja_pAhVhQRUIHVeRBeQQ6AEwEnoECAwQAQ#v=onepage&q=%22Bush%20Mountains%22&f=false The Transantarctic Mountains: Rocks, Ice, Meteorites and Water]**, P 145

## קישורים חיצוניים
* הרי בוש באתר הסקר הגאולוגי של ארצות הברית
* הרי בוש באתר הגאזט האנטארקטי של ממשלת ניו זילנד
* הרי בוש באתר הגאזט האנטארקטי המשווה SCAR של ממשלת אוסטרליה
* הרי בוש באתר peakbagger
* מפת אזור הרי בוש
* מזג אוויר נוכחי עדכני בהרי בוש
** תחזית מזג אוויר עדכנית ארוכת טווח עבור הרי בוש
** נתוני מזג אוויר היסטוריים עבור הרי בוש

## הערות שוליים

בוש
בוש
ניקי די

**ניקל סטרונג** (באנגלית: **Nichelle Strong**; נולדה ב-10 בספטמבר 1968), ידועה בשם הבמה **ניקי די** (**Nikki D**), היא ראפרית אמריקאית.

## קריירה
ניקי די נולדה בניו ג'רזי. לאחר מכן, עברה ללוס אנג'לס, שם חתמה בשנת 1989 בחברת התקליטים דאף ג'אם, תוך שסומנה כראפרית הראשונה אשר חתמה בחברה. באותה השנה, הוציאה לאור את סינגל הבכורה שלה, "Lettin' Off Steam".

בשנת 1991, הוציאה את אלבומה היחיד, *Daddy's Little Girl*. האלבום זכה לביקורות מעורבות ממבקרי המוזיקה. אף על פי כן, הצליח להגיע אל המקום ה-54 במצעד אלבומי ה-R&B/היפ-הופ. בשנת 1992, הוציאה את הסינגל המוביל מתוך האלבום, "Daddy's Little Girl". השיר הופיע בפסקול הסרט "Just Another Girl on the I.R.T" והגיע למקום הראשון במצעד שירי הראפ של הבילבורד. בסמוך לכך, יצאה לסיבוב הופעות יחד עם זמרת ה-R&B אליסון ויליאמס.

ב-1995 הודיעה על פרישתה מתעשיית המוזיקה.

## דיסקוגרפיה
### אלבום אולפן
* 1991: Daddy's Little Girl

## קישורים חיצוניים

## הערות שוליים

קטגוריה:ראפריות אמריקאיות
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
Xtra

**Xtra** (לשעבר **Daily Xtra** ו-) הוא עיתון קנדי-להט"בי שהתחיל את פעילותו ב-19 בפברואר 1984. הגרסה המודפסת של העיתון בוטלה בפברואר 2015.

## קישורים חיצוניים
* 

## הערות שוליים

קטגוריה:עיתונים
קטגוריה:קנדה: תקשורת
קטגוריה:עיתונות להט"ב
טוריאזאוריה

**טוריאזאוריה** (שם מדעי: **Turiasauria**) הוא ענף של דינוזאורים זאורופודים שחיו ברחבי אפריקה, אירופה ואמריקה הצפונית בין היורה התיכון לקרטיקון התחתון לפני 164 עד 125 מיליון שנה מזמננו.

קבוצה זו הוגדרה ב-2006 בידי החוקרים פרנסיסקו גאסקו (Francisco Gascó) ורויו טורס (Royo-Torres), כחלק מהזאורופודים האאוזאורופודים. בעבר הם השתייכו לקבוצה נאוזאורופודה, אך מספר הבדלים ביניהם לשאר בני הקבוצה כמו דמויי דיפלודוקיים והמקרונריה הכריעו על סיווגם לקבוצה דומה, הקרובה מעט לצטיוזאוריים ולממנצ'יזאוריים.

מינים אלה היו נמוכים יחסית, עם עצמות כתפיים נמוכות, צוואר קצר יחסית וגולגולת כדורית דומה לגולגולת קמרזאורוס. ואולם הגדול מביניהם וכנראה הגדול בדינוזאורים של אירופה היה הטוריאזאורוס שהגיע לאורך 30 מטר ולמשקל 40 עד 80 טון. הם ניזונו בעיקר משרכים וממחטניים שהתקיימו ביורה וגם בתחילת הקרטיקון. עם זאת כנראה התחרות עם דינוזאורים אחרים ושינויים בתנאי הסביבה גרמו להכחדתם.

ייתכן שהם היו אבות הנאוזאורופודים, אך ייתכן שהם התפתחו באופן עצמאי (בתור אבולוציה מתכנסת) לצורה דומה.

## סוגים
* *Amanzia*
* אטלזאורוס (*Atlasaurus*)?
* קרדיודון (*Cardiodon*)?
* *Losillasaurus*
* *Mierasaurus*
* *Moabosaurus*
* *Neosodon*?
* *Oplosaurus*?
* *Tendaguria*
*טוריאזאורוס (*Turiasaurus*)
* *Zby*

## קישורים חיצוניים

קטגוריה:אאוזאורופודה
רומיאו ויוליה (סרט, 1908)

**רומיאו ויוליה** (באנגלית: **Romeo and Juliet**) היה סרט אילם קצר משנת 1908, הנחשב כעיבוד האמריקאי הראשון של המחזה "רומיאו ויוליה" מאת ויליאם שייקספיר. הסרט בוים על ידי ג'יי סטיוארט בלקטון והופק על ידי חברת Vitagraph Studios, כאשר הוא צולם בבתאסדה טראס (Bethesda Terrace) במנהטן שבניו יורק. בסרט כיכבו פול פנזר בתפקיד רומיאו, ופלורנס לורנס בתפקיד יוליה.

נכון לשנת 2020 הסרט נחשב כאבוד.

## צוות השחקנים
* פול פנזר – רומיאו
* פלורנס לורנס – יוליה
* ג'ון ג. אדולפי – טיבלט
* ג'וזפין אטקינסון – ביט
* לואיז קארבר – האומנת
* צ'ארלס צ'פמן – מונטגיו
* גלדיס יולט
* צ'ארלס קנט – קפולט
* ויליאם ו. ראנוס – האב לורנס
* ויליאם שיאה – פיטר
* הארי סולטר
* פלורנס טרנר

## קישורים חיצוניים

## הערות שוליים

קטגוריה:סרטי 1908
קטגוריה:סרטי שחור-לבן אמריקאיים
קטגוריה:סרטים המבוססים על רומיאו ויוליה
קטגוריה:סרטים אילמים
אתם זוכרים את השירים

"**אתם זוכרים את השירים**" הוא שיר שכתב יהונתן גפן, והלחין וביצע חנן יובל. השיר יצא לאור בשנת 1974.

## רקע
השיר פורסם על ידי יהונתן גפן במדורו "הצד הרביעי של המטבע" במוסף סוף השבוע של העיתון מעריב ב-15 בפברואר 1974. השיר נכתב על רקע מלחמת יום הכיפורים והוקדש לילדי נהלל, שבו נולד גפן, מושב עובדים אשר שבעה מבניו נפלו במלחמה. חנן יובל נחשף אל השיר ובעודו שוהה בסיני במסגרת צוות הווי ובידור, החליט להלחינו. במקור השיר כולל תשעה בתים (הבית העשירי זהה לבית הראשון), אך שלושה מהם אינם כלולים בגרסת חנן יובל.

תחילה, יובל ביצע את השיר בעיקר בהופעות מול חיילים, וכן בשידור מופע זמר על משחתת באילת. לדברי יובל, בשלב ראשון השיר לא נחל הצלחה. לקראת סוף שנת 1974 הוציא יובל את אלבומו הראשון, שנשא את שמו. השיר הוקלט לכבוד האלבום, והופיע בגרסה נוספת גם באלבומו השלישי של יובל שיצא לאור בשנת 1977 ונשא את השם "אתם זוכרים את השירים".

יובל סיפר על השיר: "זה שיר שמדבר על נוסטלגיה, שיר שמסכם את המלחמה ובכלל את ישראל במשפט פשוט לכאורה: 'הכל היה כל כך פשוט – לשיר, לחיות ולא למות'. אם ב-67 נולדו המון שירים של ישראליות זקופה ('אנחנו נעבור במצרי טיראן', 'נאצר מחכה לרבין'), שירים של אופוריה וגאווה, בשנת 73' לא הייתה סיבה לשמוח, הייתה התפכחות מתוך שבר עמוק וכאב"בשנת 2008 ביצע פבלו רוזנברג חידוש לשיר במסגרת פרויקט עבודה עברית. באלבומם של יהודית ויעקב רביץ "יהוּדִית ויַעקֹב, שירים מהבית" משנת 2010 נכללת גרסת כיסוי נוספת לשיר.

## קישורים חיצוניים
* 	
* 
* 
* 
* 

## הערות שוליים

קטגוריה:שירי חנן יובל
קטגוריה:שירים בעברית
קטגוריה:שירים שנכתבו על ידי יהונתן גפן
קטגוריה:שירים שהולחנו על ידי חנן יובל
קטגוריה:שירים על ילדות
קטגוריה:שירים על נוסטלגיה
קטגוריה:נהלל
נאוזאורופודה

**נאוזאורופודה** (שם מדעי: Neosauropoda; מילולית: "זאורופודים חדשים") הוא ענף של דינוזאורים גדולים מקבוצת הזאורופודים, הכולל מינים רבים של זאורופודים, ולמעשה את המינים הגדולים ביותר מבין הדינוזאורים. הקבוצה החלה להתפתח ביורה התחתון שלפני 174 מיליון שנה מזמננו, כשהראשון מביניהם היה הלינגוולונג (*Lingwulong*) מסין, והם נכחדו עם הכחדת הקרטיקון הגדולה לפני 66 מיליון שנה.

הקבוצה הוגדרה ב-1986 בידי החוקר הארגנטינאי חוסה בונפרטה , על סמך מאפייני השלד המשותפים בין דינוזאורים דומים לדיפלודוקוס לדינוזאורים דומים לברכיוזאורוס או סלטזאורוס.
## מאפיינים
למיני הקבוצה היה צוואר ארוך מאוד, חוליות רחבות ומוגבהות וגפיים כבדים בתחתית גופם. משקלם הרב הגביל את מהירותם, את יכולתם להזדקף וגם את האזורים בהם קיננו ואכלו, אך הוא עזר להם לעכל ביעילות מזון קשה, להגיע לצמרות עצים ולהתגונן מטורפים.

דינוזאורים אלה התגלו בממצאי מאובנים לאורך העולם, הוכחה להצלחתם היחסית במשך המזוזואיקון. הכבדים ביותר מביניהם הם הטיטאנוזאורים הגדולים כמו הארגנטינוזאורוס והפטגוטיטאן שהגיעו למשקל של 100 טון ולאורך של 36 מטרים לרבות הזנב. גם מינים מקבוצות אחרות לרבות הברכיוזאוריים והדיפלודוקיים היו גדולים כמותם, אך היו מספר דינוזאורים קטנים בהרבה כמו המגיארוזאורוס, שהגיע למשקל 1.1 טון והיה קטן מחלק מהפרוזאורופודים, ככל הנראה מגמדיות איים.

## מיון
*קבוצה **נאוזאורופודה** (Neosauropoda)
**סוג ללא מקור בותריוספונדילוס (Bothriospondylus) - מוטל בספק
**סוג אולטראזאורוס (*Ultrasaurus*) - מוטל בספק
**קבוצה דמויי-דיפלודוקיים (Diplodocoidea)
***משפחה הפלוקנטוזאורוסיים (Haplocanthosauridae)
***משפחה רבאצ'יזאוריים (Rebbachisauridae)
***משפחה דיקראוזאוריים (Dicraeosauridae)
***משפחה דיפלודוקיים (Diplodocidae)
**קבוצה מקרונריה (Macronaria)
***משפחה קמרזאוריים (Camarasauridae)
***משפחה ברכיוזאוריים (Brachiosauridae)
***משפחה איהלופיים (Euhelopodidae)
***קבוצה טיטאנוזאורים (Titanosauria)

## קישורים חיצוניים

קטגוריה:אאוזאורופודה
קטגוריה:מאובני טקסונים שתוארו ב-1986
אדרת אליהו (שטיין)

**אדרת אליהו** הוא ספר מאת אברהם שמואל שטיין, העוסק ביישוב היהודי בירושלים במאה ה-19.

הספר יצא לאור בישראל בעברית בשנת 1964 כ־4 שנים לאחר פטירתו של אברהם שמואל שטיין, בשנת 2017 יצאה לאור מהדורה מחודשת בעריכת תמר בן מנחם עם הקדמה מאת אריה מורגנשטרן.

## הספר
ספר מתאר את אנשי היישוב הישן האשכנזי; תלמידי הגר"א ואחרים.

הספר מתאר בהרחבה פרשיות שונות, את הליך היציאה מהחומות ומגוון אישים בולטים בני התקופה בהם הרב יהושע לייב דיסקין, רבי שמואל סלנט, רבה יוסף חיים זוננפלד, יוסף ריבלין, יחיאל מיכל פינס ואליעזר בן יהודה.במקביל מתוארים בספר פולמוסים שונים שהסעירו את היישוב באותם ימים, בהם 'חידוש הקורבנות, בתי ספר 'מודרניים' והחרם על בית המדרש של יחיאל מיכל פינס.

התיאורים בספר מלמדים רבות על ההתנהלות הקהילתית הפנימית של 'היישוב הישן', ואף על יחסיו עם גורמים מבחוץ. כך למשל מתואר בפרק העוסק ביציאה מהחומות, שהוועד הכללי כנסת ישראל שילם לערבי בשם דאהוד ג’ילאל כדי שירגל בקרב הכנופיות הערביות, וכך סוכלה תוכנית של כנופיית שודדים מדיר יאסין לתקוף את שנונת משכנות שאננים.

במבוא לספר מסביר המחבר את מטרת הספר:

## קישורים חיצוניים
* 

**על הספר**:
* 

## הערות שוליים

קטגוריה:ספרים ישראליים
קטגוריה:ספרים בעברית
קטגוריה:תלמידי הגר"א
קטגוריה:היישוב הישן
קטגוריה:ספרי ארץ ישראל
קטגוריה:ספרים המתרחשים בארץ ישראל
איהלופיים

**איהלופיים** (שם מדעי: Euhelopodidae) היא משפחה של דינוזאורים זאורופודים בני קבוצת המקרונריה שהתקיימו בתור הקרטיקון במזרח אסיה לפני 152 עד 100 מיליון שנה מזמננו, והם נכחדו עם תחילת הקרטיקון העליון. המשפחה תוארה לראשונה ב-1956 בידי החוקר אלפרד רומר , והם ידועים ממספר מאובנים לאורך סין.

משפחה זו דומה לבני קבוצת הטיטאנוזאורים, אך הייתה קדומה יותר, קרובה גם לברכיוזאוריים ולקמרזאוריים. הם היו קטנים יותר מהטיטאנוזאורים ולא עלו על 40 טון. בדומה לטיטאנוזאורים הם היו בעלי חוטם רחב דמוי-אליפסה והנחיריים בלטו מחלקו העליון. הם היו אוכלי צמחים בעלי שיניים קהות רחבות ששימשו לטחינת עלים, אך היו חלשות מאוד.

## מיון
* *Chiayusaurus*?
* דאשיאטיטאן (*Daxiatitan*)?
* ארקטו (*Erketu*)
* אאולופוס (*Euhelopus*)
* *Gannansaurus*?
* *Jiangshanosaurus*
* *Nurosaurus*
* *Phuwiangosaurus*
* *Qiaowanlong*
* *Tambatitanis*
* טאנגואיוזאורוס (*Tangvayosaurus*)
* *Yongjinglong*
* *Yunmenglong*

## קישורים חיצוניים

*
דיפלודוקימורפה

**דיפלודוקימורפה** (שם מדעי: Diplodocimorpha) היא קבוצת דינוזאורים צמחוניים בני אינפרא-סדרת הזאורופודים שהתקיימו מהיורה התחתון עד הקרטיקון העליון לפני 175 עד 93 מיליון שנה מזמננו. קבוצה זו כוללת את מרבית בני קבוצת דמויי-דיפלודוקיים, למעט את ההפלוקנטוזאורוס שהוא בעל אב קדמון משותף קדום יותר.

הקבוצה הוגדרה ב-1995 בידי החוקרים קלבו וסלגדו (Calvo & Salgado) והיא כוללת שלוש משפחות: רבאצ'יזאוריים, דיקראוזאוריים ודיפלודוקיים - שתי האחרונות שייכות גם לקבוצה פלגליקאודטה, אשר תוארה בעת האחרונה על סמך דמיון גדול בין שתיהם.

מינים אלה שגשגו הן ביורה והן בקרטיקון וחלקם היו מינים ענקיים, בעוד אחרים כמו האמרגזאורוס היו צנועים יותר בגודלם ובעלי רצועת "מוטות", שנוצרו מהחוליות הארוכות שלהם, לאורך הגב והצוואר. ייתכן שאף היה להם מפרש לאורכו.

## מיון
*קבוצה **דיפלודוקימורפה** (Diplodocimorpha)
**משפחה רבאצ'יזאוריים (Rebbachisauridae)
**קבוצה פלגליקאודטה (Flagellicaudata)
***משפחה דיקראוזאוריים (Dicraeosauridae)
***משפחה דיפלודוקיים (Diplodocidae)

## קישורים חיצוניים

קטגוריה:דמויי-דיפלודוקיים
פלגליקאודטה

**פלגליקאודטה** (שם מדעי: **Flagellicaudata**; משמעות שמם: "בעלי שוט זנב") היא קבוצת דינוזאורים צמחוניים בני אינפרא-סדרת הזאורופודים והקבוצה דמויי-דיפלודוקיים, הכוללת את הדינוזאורים הקרובים ביותר למשפחת הדיפלודוקיים והדיקראוזאוריים, לאחר שהופרדו מהקבוצה דיפלודוקימורפה. קבוצה זו הוגדרה ב-2004 בידי האריס ודודסון.

בעבר הייתה גם משפחת הרבאצ'יזאוריים קשורה לקבוצה זו, אך מספר הבדלים במבנה השלד שלהם הפרידו ביניהם, בין השאר הפה המוזר הרחב והשטוח וגודלם הקטן. למינים אלה היו זנבות ארוכים, חוליות גבוהות על גבם וצווארם וראשים קטנים בעלי לסתות מוארכות עם שיניים חרוטיות. מבנה הצוואר היה מותאם בעיקר לאכילה של צמחייה קרקעית ופחות לתזונה מעלי עצים, אם כי עדיין הם ניזונו מעצים נמוכים מספיק.

## משפחות
הקבוצה כוללת רק 2 משפחות:
*דיקראוזאוריים (Dicraeosauridae)
*דיפלודוקיים (Diplodocidae)

## קישורים חיצוניים

קטגוריה:דמויי-דיפלודוקיים
אטיין מוריס פלקונט

[שמאל|ממוזער|250px|[פרש הנחושת בסנקט פטרבורג]]
**אטיין מוריס פלקונט** (בצרפתית: **Étienne Maurice Falconet**; 1 בדצמבר 1716, פריז – 24 בינואר 1791, פריז) היה פסל צרפתי שפיסל בסגנון בארוק, רוקוקו וניאוקלאסי.

פלקונט נולד למשפחה ענייה בפריז, התמחה בהתחלה בנגרות, ופיסל בחימר בזמנו החופשי, חלק מהפסלים משכו את תשומת לב הפסל ז'אן בטיסט לה מיין שקיבל אותו כתלמידו, פסלו מילו מהעיר קרוטון הביא בשנת 1754 לקבלתו כחבר באקדמיה לאמנויות היפות.

הגיע לתודעת הציבור בפסליו אמור והרוחצת שהוצגו בסלון הפריזאי של 1755 ושל 1757 ומונה למנהל של סטודיו ובית מלאכה חרסינת סבר שם פיתח את תחום פיסול דמויות קטנות בחרסינה, תחום שהמשיך אחריו בחרסינת ונסן.

נושאי עבודתו קיבלו השראה מהצייר פרנסואה בושה ומהתיאטרון והבלט של תקופתו.

פלקונט הוזמן בשנת 1766 על ידי יקטרינה השנייה, קיסרית רוסיה ליצור בסנקט פטרבורג פסל גדול מברונזה של פיוטר הגדול הידוע בשם פרש הנחושת בסיוע תלמידתו וביתו החורגת מארי-אנה קולו, הפסל היווה מקור השראה ליצירה נפוליאון חוצה את האלפים של ז'אק-לואי דויד ולעוד יצירות מתחום הספרות והמוזיקה לבלט.

בשנת 1788 חזר פלקונט לפריז לנהל את האקדמיה לאמנויות היפות, רבות מעבודותיו עבור כנסיות נהרסו בזמן המהפכה הצרפתית ועבודותיו עבור אספנים פרטיים שרדו טוב יותר.

## גלריה

Étienne-Maurice- Falconet-Pygmalion-&-Galatee hermitage-4.jpg|פיגמליון וגליתיאה בארמיטז'
Cupid-Étienne Maurice Falconet-Hermitage.jpg|אמור בארמיטז'
Étienne Maurice Falconet-Cupid-Rijksmuseum.jpg|אמור ברייקסמוזיאום
Leda and the Swan MET ES5401.jpg|לדה והברבור, חרסינה במוזיאון המטרופוליטן לאמנות
Étienne Maurice Falconet-Winter-Hermitage.jpg|חורף בארמיטז'
Lens - Inauguration du Louvre-Lens le 4 décembre 2012, la Galerie du Temps, n° 177 crop.JPG|הרוחצת במוזיאון הלובר
Étienne Maurice Falconet-Hermitage.jpg|הרוחצת בארמיטז'
Étienne Maurice Falconet-Milo of Croton-Hermitage.jpg|מילו מהעיר קרוטון בארמיטז'
The Allegory of Sculpture Statue, 1746 CE. By Etienne-Maurice Falconet. From Paris, France. The Victoria and Albert Museum, London.jpg|אלגוריה של פיסול במוזיאון ויקטוריה ואלברט
Three Graces clock at Peleș Castle.jpg|חאריטות בארמון פלש


## קישורים חיצוניים

* 

קטגוריה:פסלים צרפתים במאה ה-18
קטגוריה:צרפתים שנולדו ב-1716
קטגוריה:צרפתים שנפטרו ב-1791
קהילת יהודי ירצ'וב

**** (בפולנית: **Jarczów**. בכתיב יידי: **ירטשוב** הוא כפר, עיר לשעבר, בפרובינציית לובלין בדרום מזרח פולין סמוך לגבול עם אוקראינה, כ-14 קילומטרים מזרחית לטומשוב לובלסקי, שבו התקיימה עד השואה קהילה יהודית משמעותית שהיוותה את הרוב המוחלט של התושבים.
## תולדות הקהילה
לא ידוע מתי הגיעו יהודים לירצ'וב ומאין. בשנת 1863 התגוררו בירצ'וב 203 יהודים, מתוך 231 תושבים בסך הכל. הקהילה הקטנה החזיקה בית כנסת עשוי עץ. רוב היהודים היו בעלי מלאכה או סוחרים זעירים. בין שתי מלחמות העולם גדלה הקהילה לכדי כ-250 נפש.

עם פרוץ מלחמת העולם השנייה מנתה הקהילה היהודית בעיירה כ-300 יהודים. ב-22 בספטמבר 1939 (ערב יום כיפור ה'ת"ש) כבשו הגרמנים את ירצ'וב, ומיד החלו לרכז את היהודים, להעבידם בעבודת פרך ולפגוע בהם.

ב־22 במאי 1942, חג השבועות ה'תש"ב, גורשו יהודי ירצ'וב למחנה ההשמדה בלז'ץ, שם הושמדו רובם המוחלט והקהילה חדלה להתקיים.

## לקריאה נוספת
* jarscow פנקס הקהילות פולין (באנגלית).
## קישורים חיצוניים
* jarczow  באתר השטעטל הווירטואלי (באנגלית).

## הערות שוליים

ירצ'וב
ירצ'וב
הר וייר (אנטארקטיקה)

**הר וייר** (באנגלית: **Mount Weir**) הוא רכס תלול, המהווה חלק מרמה הררית, באזור חוף דופק, בשטח חסות רוס, שבאנטארקטיקה.

כמעט כל חלקי הרכס פונים לכיוון צפון - מזרח, וחשופים מקרח ומשלג.

הרמה מצויה בסמוך מדרום לבסיסו של רכס פלגהאם שבמוצאו של קרחון ראמזי.

## היסטוריה
### גילוי ומיפוי ההר

הרמה ההררית התגלתה וצולמה מהאוויר ב-16 בפברואר 1947, בטיסה 8A של צי ארצות הברית במסגרת "מבצע קפיצה לגובה".

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור רוברט ר. וייר (Robert R. Weir), מחיל הנחתים של ארצות הברית, שהיה הטייס בטיסה שבה התגלה ההר.

## קישורים חיצוניים
* הר וייר באתר הסקר הגאולוגי של ארצות הברית
* הר וייר באתר הגאזט האנטארקטי של ממשלת ניו זילנד
* הר וייר באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מהר וייר לאתרים סמוכים

## הערות שוליים

וייר
וייר
רונדה ון פלנדרן לנשים

ה**רונדה ון פלנדרן לנשים** (בהולנדית: **Ronde van Vlaanderen voor Vrouwen**) היא מהדורת הנשים של הרונדה ון פלנדרן, מרוץ אופני כביש חד-יומי בבלגיה. המרוץ נוסד ב-2004 ומתקיים באותו היום של מרוץ הגברים, אך כולל מרחק קצר יותר. הוא מאורגן על ידי חברת "פלנדרס קלאסיק", שהיא גם המארגנת של מרוץ הגברים ושל שאר קלאסיקות האביב לגברים ולנשים.

## היסטוריה ומסלול
המרוץ נוסד בשנת 2004 והתקיים ב-4 באפריל. המרוץ כלל מרחק של 94 קילומטרים, והתחיל באוודנארדה והסתיים במירבקה. הרוסיה זולפיה זאבירובה ניצחה במרוץ, כשהיא מקדימה את טריקסי ווראק ואת לאונטין זיליארד-ואן מורסל. המרוץ כלל את הטיפוסים מור ואן גראדסברחן ובוסברג.

שיאנית הניצחונות במרוץ היא לוטה קופקי (2022, 2023, 2025). המרוץ מתחיל ומסתיים באוודנארדה, שממוקמת 30 קילומטרים מהעיר חנט. המרוץ כולל למעלה מעשרה טיפוסים שונים, ששלושת האחרונים הם הקרויסברג, הקווראמנוט, והפטרברג. טיפוסים שנחשבים לאגדיים, ומופיעים גם במרוץ הגברים בקביעות.

מ-2016, המרוץ הפך לחלק מסבב הוורלד טור של הנשים, כשליזי ארמיטסטד מנצחת.

## מנצחות

## ראו גם
* רונדה ון פלנדרן

## קישורים חיצוניים

* 

קטגוריה:בלגיה: מרוצי אופניים
קטגוריה:מרוצי אופניים לנשים
קטגוריה:בלגיה: ספורט נשים
## הערות שוליים
רמת אנדרסון

**רמת אנדרסון** (באנגלית: **Anderson Heights**) היא רמה הררית שטוחה, מכוסה שלג, במזרח הרי בוש, באזור חוף דופק, בשטח חסות רוס שבאנטארקטיקה. 

אורכה של הרמה 13 קילומטרים; רוחבה של הרמה 11 קילומטרים; גובהה של הרמה עולה על 2,400 מטרים מעל פני הים. 

הרמה ממוקמת בין הר בנט והר באטרז.

הר בויד ממוקם בחלקה הצפוני של רמת אנדרסון. 

## היסטוריה
### גילוי ומיפוי ההר

הרמה ההררית התגלתה וצולמה מהאוויר ב-16 בפברואר 1947, בטיסה של צי ארצות הברית במסגרת "מבצע קפיצה לגובה".

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של לוטננט ג'ורג' ה. אנדרסון (George H. Anderson), מצי ארצות הברית, שהיה הטייס בטיסה מספר 8, שהתקיימה באותו היום - מתחנת אמריקה הקטנה, אל הקוטב הדרומי, ובחזרה.

## קישורים חיצוניים

* רמת אנדרסון באתר הסקר הגאולוגי של ארצות הברית
* רמת אנדרסון באתר הגאזט האנטארקטי של ממשלת ניו זילנד
* רמת אנדרסון באתר הגאזט האנטארקטי של ממשלת אוסטרליה
* רמת אנדרסון באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן ברמת אנדרסון
** תחזית מזג אוויר עדכנית ארוכת טווח עבור רמת אנדרסון

## הערות שוליים

 

אנדרסון 
אנדרסון
אנדרסון
קולגיאליות

**קוֹלֶגִיָאלִיּוּת** (מאנגלית: collegiality, בעברית: **עֲמִיתָנוּת**) היא מערכת היחסים בין עמיתים. קולגה מתייחסת לכינוי חבר לחברי אותו המקצוע, קבוצת עמיתים המאוחדת במטרה משותפת, ומשמשת בשמות ראויים, חבר אלקטורים.

עמיתים הם אלה המאוחדים במפורש במטרה משותפת ומכבדים זה את היכולות של זה לעבוד למען מטרה זו. עמית הוא מקורב במקצוע או במשרד אזרחי או כנסייתי. קולגיאליות יכולה לרמז על כבוד למחויבותו של אחר למטרה והיכולת המשותפת לעבוד לקראתה. במובן הצר יותר, חברי סגל האוניברסיטה או המכללה הם עמיתים זה של זה.

סוציולוגים של ארגונים משתמשים במילה קולגיאליות במובן טכני, כדי ליצור ניגודיות למושג ביורוקרטיה. סופרים קלאסיים כמו מקס ובר רואים בקולגיאליות כמכשיר ארגוני המשמש את האוטוקרטים, כדי למנוע ממומחים ואנשי מקצוע לקרוא תיגר על סמכויות מונוקרטיות ולעיתים שרירותיות. לאחרונה, מחברים כמו אליוט פרידסון (ארצות הברית), מלקולם ווטרס (אוסטרליה) ועמנואל לזגה (צרפת) הראו שכעת ניתן להבין קולגיאליות כצורה ארגונית מן המניין. זה שימושי במיוחד כדי להסביר תיאום בארגונים עתירי ידע, בהם חברים תלויים זה בזה מבצעים יחדיו משימות לא שגרתיות - צורה מתאימה יותר ויותר בכלכלות הידע. תחום חברתי ספציפי מתחבר לצורה ארגונית זו, תחום המתואר במונחים של חיפוש נישה, תחרות סטטוס, שליטה לרוחב וכוח בקרב עמיתים בשותפויות בתחום דיני חברות, בדיוקסיות, במעבדות מדעיות וכו '. השקפה זו של קולגיאליות היא בבירור מאוד שונה מהאידאולוגיה של הקולגיאליות, המדגישה בעיקר אמון ושיתוף במכללה.

## ברפובליקה הרומית
ברפובליקה הרומית, קולגיאליות הייתה הנוהג להכיל לפחות שני אנשים, ותמיד במספר זוגי, בכל עמדה שיפוטית של הסנאט הרומי. נוהג זה נקבע כדי לחלק את הכוח ואת האחריות בין כמה אנשים, הן כדי למנוע את עלייתו של מלך אחר, והן כדי להבטיח שופטים יעילים יותר. דוגמאות לקולגיאליות רומית כוללות את שני הקונסולים והקנסורים, שישה פראיטורים, שמונה קוואיסטורים, ארבע איידילים, עשרה טריבונים ודקמווירי וכו'.

## באקדמיה
באופן מסורתי, קולגיאליות היה גורם חזק במכללות בממשל של אוניברסיטאות ובמוסדות להשכלה גבוהה אחרים. מדובר בסביבות בהן עצמאות מחשבתית וכבוד הדדי נחוצים, במיוחד במוסדות עם בסיס מחקרי חזק. לעיתים קרובות קולגיאליות מנוגד למנג'רליזם, שבו יש מבנה היררכי יותר, עם מנהלים מקצועיים בתפקידים מובילים. לעיתים קרובות מוצעת גישה ניהולית כזריזה ויעילה יותר בקבלת החלטות מהירות, בעוד שמבקרים טוענים כי היתרון שלה הוא שיותר סביר שתעמוד בצרכים מסחריים וממשלתיים.
## קישורים חיצוניים
* בועז נחמד, קולגיאליות – ממגמות הניהול החשובות ביותר לשנת 2017 סטטוס 5 בספטמבר 2016

## הערות שוליים

קטגוריה:רומא העתיקה: חוק ומשפט
קטגוריה:אתיקה
שאנל וסט קואסט

**צ'לסי שאנל דודלי** (באנגלית: **Chelsea Chanel Dudley**; נולדה ב-1 בספטמבר 1988), ידועה בשם הבמה **שאנל וסט קואסט** (**Chanel West Coast**), היא אשת טלוויזיה, ראפרית, זמרת, פזמונאית, שחקנית ודוגמנית יהודייה-אמריקאית.

## קורות חיים
שאנל נולדה בלוס אנג'לס שבקליפורניה, אולם כשהיא גדלה, בילתה את חייה בצפון הוליווד עם אימה, ובניו יורק עם אביה. אביו של שאנל היה תקליטן. במסגרת עבודתו כתקליטן, בילדותה, לקח את שאנל למועדוני לילה ברחבי העיר. שאנל לקחה שיעורי ריקוד בגיל צעיר. היא החלה להאזין למוזיקת היפ הופ בגיל 11, והחלה לראפרפ בגיל 14, תוך שהיא מציינת את שירו של הראפר טופאק שאקור, "How Do U Want It", כשיר שהעניק לה השראה להתחיל לראפרפ. אימה ממוצא אנגלי ואביה ממוצא יהודי-רוסי.

## קריירה טלוויזיונית

## קריירה מוזיקלית
שאנל החלה להקליט מוזיקה בשנת 2009 ושיתפה פעולה עם אמנים רבים. באותה השנה, הקליטה את השיר "Melting Like Ice Cream" בהשתתפות טיפאני אנדרסון. בהמשך, הופיעה בשירו של פלאנט הוליווד, "PHAMOUS". בשנת 2011 הכריזה כי חתמה בחברת התקליטים "זון 4", אם כי לאחר מכן עזבה את החברה ללא הוצאה לאור של אף פרויקט. במהלך תקופה זו, החלה להוציא לאור חומר משלה להורדה בחינם באינטרנט. בהמשך אותה השנה, הוציאה וידאו קליפ רשמי לשירה, "I Love Money".

בשנת 2012, החתים הראפר ליל ויין את הראפרית בחברת תקליטיו, "יאנג מאני". בשנה שלאחר מכן, הוציאה את המיקסטייפ "Now You Know". במיקסטייפ התארחו סנופ דוג, פרנץ' מונטנה, טיי דולה סיין, ואמנים נוספים. המיקסטייפ זכה לשבחים ממבקרי המוזיקה.

באוגוסט 2015, הוציאה את המיקסטייפ "Waves".

בשנת 2014, דיווחה כי החלה להקליט את אלבום הבכורה שלה וכי הוא צפוי לצאת לאור בשנת 2016. מתוך האלבום יצאו מספר סינגלים, אך יציאתו בוטלה מסיבות שאינן ידועות.

## פילמוגרפיה

## דיסקוגרפיה
### מיקסטייפים
* 2013: *Now You Know*
* 2015: *Waves*

## קישורים חיצוניים

* 

## הערות שוליים

קטגוריה:ראפריות אמריקאיות
קטגוריה:ראפריות יהודיות
קטגוריה:ראפרים יהודים אמריקאים
קטגוריה:זמרות יהודיות אמריקאיות
קטגוריה:אמריקאים ממוצא רוסי-יהודי
קטגוריה:שחקניות קולנוע וטלוויזיה יהודיות אמריקאיות
קטגוריה:דוגמניות יהודיות
קטגוריה:דוגמניות אמריקאיות
קטגוריה:מנחי טלוויזיה יהודים
קטגוריה:מנחות טלוויזיה אמריקאיות
קטגוריה:אמני יאנג מאני
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
מבצע אחים לנשק

**מבצע אחים לנשק** הוא מבצע של חטיבת הצנחנים שבוצע במרחב בית לחם במרץ 2002, בתקופת האינתיפאדה השנייה. מטרת המבצע העיקרית הייתה להפסיק את הירי לכיוון שכונת גילה שבירושלים וכביש 60. על חטיבת הצנחנים הוטל לכבוש את בית לחם ממנה יצאו הרוצחים. משימת החטיבה הייתה להשתלט על בית ג'אלה, השכונות המערביות של בית לחם ואל-ח'דר, ומחנה הפליטים עאידה, לצד בידוד מחנה הפליטים דהיישה ופגיעה במחבלים באזור.

## מהלך המבצע
על גדוד 890 בפיקוד יהודה יוחננוף, יחד עם פלוגת החבלה החטיבתית בפיקוד גיא לוי וכן הפלנ"ט וצוותים מיחידת שלדג, הוטל להשתלט על בית ג'אלה ולהיכנס למחנה הפליטים עאידה. גדוד 101 בפיקוד דוד בלומנפלד נשלח לשכונת דוחה על מנת לאבטח את כביש 60, וכוח מגדוד דוכיפת נשלח לאל-ח'דר. בשלב הראשון של המבצע גדוד 101 סיפק כיתור לצפון ומערב מחנה הפליטים דהיישה, בעוד סיירת צנחנים בפיקוד נמרוד אלוני פעלה בעצימות נמוכה בשוליים הדרומיים של המחנה.

במהלך ביקור הרמט"כל שאול מופז במפקדת חטיבת הצנחנים מספר שעות קודם לתחילת המבצע הוחלט כי לאחר סיום הפעולה יישארו כוחות צה"ל בבית ג'אלה ובמספר נקודות לאורך כביש, על מנת למנוע התחדשות הירי.

הפעולה החלה בליל 7–8 במרץ ובוצעה בהתאם לתוכנית המקורית. בעקבות הפיגוע במכינה בעצמונה והפיגוע בקפה מומנט הוחלט להרחיב את המבצע למחנה הפליטים דהיישה. הכניסה למחנה הפליטים בוצעה בליל 11–12 במרץ על ידי גדודים 890 ו־101, הפלס"ר, הפלחה"ן והפלנ"ט, פלגות מיחידת מגלן וכוחות שריון מגדוד 195 בפיקוד סא"ל גיא חסון. קודם הכניסה בוצע ירי טנקים, תותחי וולקן M61 ומקלעים לעבר בניינים ריקים במחנה, והפעלת אמצעי תאורה ופיצוצים. במהלך היום סרקו הכוחות את המחנה ועצרו מספר רב של גברים לתשאול ע ידי שב"כ. בסריקות התגלו שתי מעבדות חבלה ואמל"ח רב.

ב־13 – 18 במרץ המשיכו הכוחות לסייר במחנות הפליטים ובשכונות המערביות של בית לחם.

במהלך המבצע נהרגו שמונה חמושים פלסטינים ושני אזרחים נורו בשוגג. לכוחות צה"ל היו שמונה פצועים, אחד מהם במצב בינוני.

## לקריאה נוספת
* 

אחים לנשק
אחים לנשק
קטגוריה:2002 בישראל
קטגוריה:בית ג'אלא
מצלמת אקסטרים

[ממוזער|מצלמת אקסטרים עם מארז [צילום תת-מימי|תת-מימי, 2016]]
**מצלמת אקסטרים** היא מצלמה דיגיטלית שמצלמת וידאו, אך איננה מצלמת וידאו רגילה. מצלמת האקסטרים מתאפיינת בממדים קטנים, משקל נמוך ועמידות גבוהה לנוזלים וזעזועים, בהשוואה לרוב מצלמות הווידאו. המצלמה מחוספסת ועמידה למים עד עומק מסוים. השימוש המרכזי במצלמת האקסטרים נעשה בתחומי ספורט כגון צלילה, סקי, גלישה, צניחה חופשית, רכיבה על אופניים, נהיגה אתגרית וספורט אתגרי אחר כגון קפיצת בסיס וטיסה בחליפת כנפיים, שבהם מאפשרת המצלמה לתעד מהלכים, ביצועים ודקות פעילות רבות. המצלמה משווקת עם אביזרים כגון תושבות לקסדה או לכידון אופניים, ערכת צלילה, מסך LCD, שלט להפעלה מרחוק, ומותקנת בדרך כלל בצורה כזו שהיא יכולה לצלם מנקודת המבט של הצלם. המצלמה דורשת אינטראקציה מינימלית ברגע שהתחיל הצילום, ומאפשרת לכידת פעולה רציפה ללא צורך לתקשר עם המצלמה.

המצלמה מאפשרת צילומי וידאו וסטילס ברזולוציה גבוהה, כוללת אפשרויות של צילום ברצף וצילום עצמי, ומאפשרת להקליט וידאו בחדות גבוהה. נכון לשנת 2019, המצלמה יכולה להקליט וידאו 4K במהירות שישים מסגרות לשנייה (fps), לצד הקלטת וידאו בהילוך איטי במהירות 120 או 240 fps.

## ראו גם
* GoPro

## קישורים חיצוניים

* , עם כתוביות בעברית

קטגוריה:מצלמות
קטגוריה:ספורט אתגרי